บริดเจอร์ตัน: วังวนรัก เกมไฮโซ

***บริดเจอร์ตัน: วังวนรัก เกมไฮโซ*** () เป็นละครโทรทัศน์อเมริกันแนวนิยายรักย้อนยุคและประวัติศาสตร์ทางเลือก สร้างสรรค์โดย คริส แวน ดิวเซน สำหรับแพลตฟอร์ม เน็ตฟลิกซ์ ดัดแปลงจากนวนิยายชุดชื่อเดียวกันของจูเลีย ควินน์ และนับเป็นผลงานละครที่มีบทโทรทัศน์เรื่องแรกของบริษัทชอนดาแลนด์สำหรับเน็ตฟลิกซ์ เป็นเรื่องราวติดตามชีวิตของพี่น้องตระกูลบริดเจอร์ตัน ครอบครัวขุนนางผู้ทรงอิทธิพลและมีความสัมพันธ์แน่นแฟ้น ซึ่งต้องเผชิญกับฤดูกาลสังคมชั้นสูงอันเข้มข้นที่เหล่าขุนนางและชนชั้นผู้ดีหนุ่มสาวซึ่งถึงวัยสมรสจะได้รับการแนะนำเข้าสู่สังคม ละครมีฉากหลังอยู่ในกรุงลอนดอน ช่วงต้นคริสต์ศตวรรษที่ 19 ภายใต้สมัยรีเจนซีในโลกประวัติศาสตร์ทางเลือก ซึ่งพระเจ้าจอร์จที่ 3 ทรงสถาปนาความเสมอภาคทางเชื้อชาติและพระราชทานบรรดาศักดิ์ขุนนางแก่ผู้มีเชื้อสายแอฟริกัน อันเนื่องมาจากพระมเหสีของพระองค์คือสมเด็จพระราชินีชาร์ลอตต์มีเชื้อสายดังกล่าว

ในฤดูกาลแรกออกอากาศครั้งแรกเมื่อวันที่ 25 ธันวาคม ค.ศ. 2020 ฤดูกาลที่สองเริ่มเผยแพร่เมื่อวันที่ 25 มีนาคม ค.ศ. 2022 ส่วนฤดูกาลที่สามเผยแพร่เป็นสองภาค โดยออกอากาศเมื่อวันที่ 16 พฤษภาคมและ 13 มิถุนายน ค.ศ. 2024 ตามลำดับ สำหรับฤดูกาลที่สี่มีกำหนดเผยแพร่เป็นสองภาคเช่นเดียวกัน โดยจะออกอากาศในวันที่ 29 มกราคมและ 26 กุมภาพันธ์ ค.ศ. 2026 ตามลำดับ ทั้งนี้ละครเรื่องนี้ได้รับการต่ออายุการสร้างเป็นฤดูกาลที่ห้าแล้ว

นอกจากนี้ ยังมีซีรีส์ภาคแยกเรื่อง *[[ควีนชาร์ล็อตต์: เรื่องเล่าราชินีบริดเจอร์ตัน]]* ซึ่งมุ่งเน้นเรื่องราวของสมเด็จพระราชินีชาร์ลอตต์ โดยออกอากาศในเดือนพฤษภาคม ค.ศ. 2023

*บริดเจอร์ตัน: วังวนรัก เกมไฮโซ* ได้รับเสียงตอบรับในเชิงบวกจากผู้ชมและนักวิจารณ์ ทั้งในด้านการกำกับ การแสดงของนักแสดง งานออกแบบการผลิต และฉาก โดยได้รับรางวัลไพรม์ไทม์เอมมี สาขาศิลปะสร้างสรรค์ จำนวน 5 รางวัล รางวัลจากสมาคมช่างแต่งหน้าและช่างทำผมแห่งสหรัฐอเมริกา (Make-Up Artists and Hair Stylists Guild Awards) รวมถึงได้รับการเสนอชื่อเข้าชิงรางวัลไพรม์ไทม์เอมมี, รางวัลสมาคมนักแสดงภาพยนตร์และโทรทัศน์, แซตเทลไลต์อะวอดส์ และเอ็นเอเอซีพีอิมเมจอะวอดส์อีกด้วย ขณะเดียวกันดนตรีประกอบโดยคริส โบเวอร์ส ยังได้รับการเสนอชื่อเข้าชิงรางวัลแกรมมี สาขาดนตรีประกอบยอดเยี่ยมสำหรับสื่อภาพอีกด้วย

## เรื่องย่อ
เป็นเรื่องราวในยุครีเจนซีของ 8 พี่น้องที่แน่นแฟ้นตระกูลบริดเจอร์ตันผู้สูงศักดิ์และมีอำนาจ ได้แก่ แอนโทนี, เบเนดิกต์, คอลิน, ดาฟนี, เอโลอิส, ฟรานเชสกา, เกรกอรี และไฮยาซินธ์ ผู้นำสังคมชั้นสูงในลอนดอน เพื่อตามหาความรัก ที่รายล้อมไปด้วยเพื่อน และคู่แข่ง

## นักแสดงและตัวละคร
### นักแสดงนำ

* แอดโจอา แอนดอห์ รับบทเป็น เลดีอากาธา แดนเบอรี (นามสกุลเดิม โซมา แอนเดอร์สัน), สตรีผู้เฉียบแหลมและชาญฉลาด ผู้เป็นผู้อาวุโสสูงสุดสังคมชั้นสูง
* โกลดา โรเชอเวล รับบทเป็น สมเด็จพระราชินีชาร์ลอตต์, พระราชินีแห่งสหราชอาณาจักรบริเตนใหญ่และไอร์แลนด์ และพระมเหสีในพระเจ้าจอร์จที่สาม
* รูท เจมเมลล์ รับบทเป็น เลดีไวโอเล็ต บริดเจอร์ตัน ดาวาเจอร์ไวส์เคาน์เตสบริดเจอร์ตัน (นามสกุลเดิม เลดเจอร์) มารดาของบรรดาบุตรตระกูลบริดเจอร์ตัน
* จูลี แอนดรูส์ รับบทเป็น เสียงของเลดีวิสเซิลดาวน์ ผู้ประพันธ์จดหมายข่าวสังคมอื้อฉาว
* นิโคลา คอฟแลน รับบทเป็น เพเนโลพี บริดเจอร์ตัน (นามสกุลเดิม เฟเทอริงตัน) บุตรสาวคนเล็กของตระกูลเฟเทอริงตัน ภรรยาของโคลิน บริดเจอร์ตัน และมารดาของเอลลิออต บริดเจอร์ตัน บารอนเฟเทอริงตันคนปัจจุบัน (ลอร์ดเฟเทอริงตัน)
* คลอเดีย เจสซี รับบทเป็น เอโลอีส บริดเจอร์ตัน บุตรคนที่ห้าและบุตรสาวคนที่สองของตระกูลบริดเจอร์ตัน
* ลอร์เรน แอชบอร์น รับบทเป็น มิสซิสวาร์ลีย์, แม่บ้านของตระกูลเฟเทอริงตัน
* โจนาธาน เบลีย์ รับบทเป็น ลอร์ดแอนโทนี บริดเจอร์ตัน, ไวเคานต์บริดเจอร์ตันคนที่ 9 บุตรชายคนโตและหัวหน้าตระกูล สามีของกาธานี "เคต" ไวส์เคาน์เตสบริดเจอร์ตัน (นามสกุลเดิม ชาร์มา) และบิดาของเอ็ดมันด์ บริดเจอร์ตัน
* รูบี แบรกเกอร์ (ฤดูกาลที่ 1; รับเชิญ: ฤดูกาลที่ 2) รับบทเป็น มารินา เลดีเครน (นามสกุลเดิม ทอมป์สัน) ญาติตระกูลเฟเทอริงตันจากครอบครัวชนชั้นสุภาพบุรุษในชนบท
* ซาบรีนา บาร์ตเล็ตต์ (ฤดูกาลที่ 1) รับบทเป็น เซียนา รอสโซ นักร้องโอเปร่าและอดีตคนรักของแอนโทนี
* แฮร์ริเอต เคนส์ (ฤดูกาลที่ 1–3; รับเชิญ: ฤดูกาลที่ 4) รับบทเป็น ฟิลิปปา ฟินช์ (นามสกุลเดิม เฟเทอริงตัน) บุตรสาวคนกลางของตระกูลเฟเทอริงตัน ภรรยาของอัลเบียน ฟินช์ และมารดาของฟิโลมินา ฟินช์
* เบสซี คาร์เตอร์ (ฤดูกาลที่ 1–3) รับบทเป็น พรูเดนซ์ แดงก์เวิร์ท (นามสกุลเดิม เฟเทอริงตัน) บุตรสาวคนโตของตระกูลเฟเทอริงตัน ภรรยาของแฮร์รี แดงก์เวิร์ท และมารดาของบุตรสาวที่ไม่ได้ระบุชื่อ
* ฟีบี ไดนีวอร์ (ฤดูกาลที่ 1–2) รับบทเป็น แดฟนี บาสเซต (นามสกุลเดิม บริดเจอร์ตัน) ดัชเชสแห่งเฮสติงส์, บุตรคนที่สี่และบุตรสาวคนโตของตระกูลบริดเจอร์ตัน ภรรยาของไซมอน บาสเซต ดยุกแห่งเฮสติงส์ และมารดาของออกัสต์ "ออกี" บาสเซต
* ฟลอเรนซ์ ฮันต์ รับบทเป็น ไฮยาซินท์ บริดเจอร์ตัน บุตรคนที่แปดและคนเล็กสุดของตระกูลบริดเจอร์ตัน
* มาร์ตินส์ อิมฮังเบ รับบทเป็น วิลล์ มอนดริช, เจ้าของสโมสรสุภาพบุรุษ อดีตนักมวย และสหายสนิทของดยุกแห่งเฮสติงส์
* เบน มิลเลอร์ (ฤดูกาลที่ 1) รับบทเป็น ลอร์ดอาร์ชิบอลด์ เฟเทอริงตัน บารอนเฟเทอริงตัน หัวหน้าตระกูลเฟเทอริงตัน
* ลุค นิวตัน รับบทเป็น โคลิน บริดเจอร์ตัน, บุตรชายคนที่สามของตระกูลบริดเจอร์ตัน สามีของเพเนโลพี บริดเจอร์ตัน (นามสกุลเดิม เฟเธอริงตัน) และบิดาของเอลลิออต บริดเจอร์ตัน บารอนเฟเธอริงตันคนปัจจุบัน (ลอร์ดเฟเธอริงตัน)
* เรเก-ฌอง เพจ (ฤดูกาลที่ 1) รับบทเป็น ไซมอน บาสเซต ดยุกแห่งเฮสติงส์, หนึ่งในโสดทองที่ทุกคนปรารถนาที่สุดแห่งลอนดอน ผู้อภิเษกสมรสกับแดฟนี บริดเจอร์ตัน และบิดาของออกัสต์ "ออกี" บาสเซต
* ลุค ทอมป์สัน รับบทเป็น เบเนดิกต์ บริดเจอร์ตัน บุตรชายคนที่สองของตระกูลบริดเจอร์ตัน
* วิลล์ ทิลสตัน รับบทเป็น เกรกอรี บริดเจอร์ตัน, บุตรคนที่เจ็ดและบุตรชายคนเล็กสุดของตระกูลบริดเจอร์ตัน
* พอลลี วอล์กเกอร์ รับบทเป็น เลดีพอร์เชีย เฟเทอริงตัน ดาวาเจอร์บาโรเนสเฟเทอริงตัน มารดาของตระกูลเฟเทอริงตัน
* ซีโมน แอชลีย์ (ฤดูกาลที่ 2 – ปัจจุบัน) รับบทเป็น กาทานี "เคต" ไวส์เคาน์เตสบริดเจอร์ตัน (นามสกุลเดิม ชาร์มา) ภรรยาของแอนโทนีและมารดาของเอ็ดมันด์ บริดเจอร์ตัน
* ชาริตรา ชันดราน (ฤดูกาลที่ 2) รับบทเป็น เอ็ดวีนา ชาร์มา น้องสาวต่างบิดาของเคต
* เชลลีย์ คอนน์ (ฤดูกาลที่ 2) รับบทเป็น เลดีแมรี ชาร์มา (นามสกุลเดิม เชฟฟิลด์) แม่เลี้ยงของเคตและมารดาของเอ็ดวีนา
* คาแลม ลินช์ (ฤดูกาลที่ 2) รับบทเป็น ทีโอ ชาร์พ ลูกมือในโรงพิมพ์ที่เลดีวิสเซิลดาวน์ใช้บริการ ผู้กลายมาเป็นเพื่อนของเอโลอีส
* รูเพิร์ต ยัง (ฤดูกาลที่ 2) รับบทเป็น แจ็ก บารอนเฟเทอริงตัน หัวหน้าตระกูลเฟเทอริงตันคนใหม่
* วิกเตอร์ อัลลี (ฤดูกาลที่ 3–4) รับบทเป็น จอห์น สเตอร์ลิง เอิร์ลแห่งคิลมาร์ติน สามีผู้ล่วงลับของฟรานเชสกา สเตอร์ลิง (นามสกุลเดิม บริดเจอร์ตัน)
* โจแอนนา โบบิน (ฤดูกาลที่ 3; บทรับเชิญประจำ: ฤดูกาลที่ 1–2) รับบทเป็น เลดีอารามินตา คาวเปอร์ มารดาของเครสซิดา
* โดมินิก โคลแมน (ฤดูกาลที่ 3; บทรับเชิญประจำ: ฤดูกาลที่ 2) รับบทเป็น ลอร์ดคาวเปอร์ บิดาของเครสซิดา
* รูบี สโตกส์ (บทรับเชิญประจำ: ฤดูกาลที่ 1–2) และฮันนา ดอดด์ (ฤดูกาลที่ 3–ปัจจุบัน) รับบทเป็น ฟรานเชสกา สเตอร์ลิง (นามสกุลเดิม บริดเจอร์ตัน) เคาน์เตสแห่งคิลมาร์ติน บุตรคนที่หกและบุตรสาวคนที่สามของตระกูลบริดเจอร์ตัน หม้ายของจอห์น สเตอร์ลิง เอิร์ลแห่งคิลมาร์ติน
* แดเนียล ฟรานซิส (ฤดูกาลที่ 3–ปัจจุบัน) รับบทเป็น มาร์คัส แอนเดอร์สัน น้องชายของเลดีแดนเบอรี
* เจสสิกา แมดสัน (ฤดูกาลที่ 3–ปัจจุบัน; บทรับเชิญประจำ: ฤดูกาลที่ 1–2) รับบทเป็น เครสซิดา กัน เคาน์เตสแห่งเพนวูด (นามสกุลเดิม คาวเปอร์) สาวสังคมปากร้ายผู้เป็นคู่แข่งกับแดฟนีและเพเนโลพี ในฤดูกาลที่ 4 เธอกลายเป็นเลดี้เพนวูดคนใหม่ ภรรยาของเอิร์ลแห่งเพนวูดคนใหม่
* ฮันนา นิว (ฤดูกาลที่ 3) รับบทเป็น เลดีทิลลี อาร์โนลด์ หญิงหม้ายผู้มีความสัมพันธ์ชั่วคราวกับเบเนดิกต์
* มาซาลี บาดูซา (ฤดูกาลที่ 4; รับเชิญ: ฤดูกาลที่ 3) รับบทเป็น ไมเคลา สเตอร์ลิง ญาติของจอห์น
* เยริน ฮา (ฤดูกาลที่ 4) รับบทเป็น โซฟี บริดเจอร์ตัน (นามสกุลเดิม แบก) บุตรสาวนอกสมรสของลอร์ดเพนวูดคนก่อน คนรักและต่อมาภรรยาของเบเนดิกต์
* เคที เหลียง (ฤดูกาลที่ 4) รับบทเป็น เลดีอารามินตา กัน ดาวาเจอร์เคาน์เตสแห่งเพนวูด มารดาของโรซามันด์และโพซี และแม่เลี้ยงของโซฟี
* เอ็มมา นาโอมิ (ฤดูกาลที่ 4; บทรับเชิญประจำ ฤดูกาลที่ 1–3) รับบทเป็น อลิซ มอนดริช ภรรยาของวิลล์ มอนดริช
* ฮิวจ์ แซกส์ (ฤดูกาลที่ 4; บทรับเชิญประจำ ฤดูกาลที่ 1–3) รับบทเป็น บริมสลีย์ เลขานุการผู้ช่างนินทาและคนสนิทของสมเด็จพระราชินี

### นักแสดงรับเชิญประจำ
* เจอรัลดีน อเล็กซานเดอร์ รับบทเป็น มิสซิสวิลสัน แม่บ้านของตระกูลบริดเจอร์ตัน
* เจสัน บาร์เน็ตต์ รับบทเป็น เจฟฟรีส์ พนักงานรับแขกของตระกูลบาสเซต (ฤดูกาลที่ 1)
* แคตริน ดรายส์เดล รับบทเป็น เจเนวีฟ เดอลาครัวซ์ ช่างตัดเย็บเสื้อผ้าชั้นสูง (ฤดูกาลที่ 1–3)
* โอลี ฮิกกินสัน รับบทเป็น จอห์น คนรับใช้ในตระกูลบริดเจอร์ตันผู้ทำงานให้เอโลอีสเป็นหลัก
* ไซมอน ลัดเดอร์ส รับบทเป็น ฮุมโบลดต์ พนักงานรับแขกของตระกูลบริดเจอร์ตัน (ฤดูกาลที่ 1)
* มอลลี แม็คกลินน์ รับบทเป็น โรส โนแลน สาวใช้และคนสนิทผู้ซื่อสัตย์ของแดฟนี (ฤดูกาลที่ 1)
* จูเลียน โอเวนเดน รับบทเป็น เซอร์เฮนรี แกรนวิลล์ ศิลปินผู้กลายมาเป็นเพื่อนของเบเนดิกต์ (ฤดูกาลที่ 1)
* คาเลบ โอเบไดอาห์ รับบทเป็น ลอร์ดชาร์ลส โช สุภาพบุรุษในสังคมชั้นสูง (ฤดูกาลที่ 2–4)
* เบิร์ต ซีมัวร์ รับบทเป็น ลอร์ดไฟฟ์ สุภาพบุรุษในสังคมชั้นสูง (ฤดูกาลที่ 2–4)
* แซม แบตเตอร์ซี รับบทเป็น เลดีบาร์ราแกน มารดาของวินิเฟรด บาร์ราแกน (ฤดูกาลที่ 3)
* เอลลา บรุคโคเลรี รับบทเป็น วินิเฟรด บาร์ราแกน สาวสังคมผู้เปิดตัวในฤดูกาลเดียวกับฟรานเชสกา (ฤดูกาลที่ 3)
* เจเนวีฟ เชนเนอร์ รับบทเป็น คลารา ลิฟวิงสตัน สาวสังคมผู้เปิดตัวในฤดูกาลเดียวกับฟรานเชสกา (ฤดูกาลที่ 3)
* คิตตี เดฟลิน รับบทเป็น เลดีโดโลเรส อัลลิสัน (นามสกุลเดิม สโตเวลล์) สาวสังคมผู้เปิดตัวในฤดูกาลเดียวกับฟรานเชสกา (ฤดูกาลที่ 3–4)
* โรซา เฮสมอนด์ฮัลห์ รับบทเป็น แร สาวใช้และคนสนิทของเพเนโลพี บริดเจอร์ตัน (นามสกุลเดิม เฟเทอริงตัน) (ฤดูกาลที่ 3 และ 4)
* เซสลี โฮป รับบทเป็น เลดีเอ็มมา โช (นามสกุลเดิม เค็นเวิร์ที) สาวสังคมผู้เปิดตัวในฤดูกาลเดียวกับฟรานเชสกา (ฤดูกาลที่ 3–4)
* มอลลี แจ็กสัน-ชอว์ รับบทเป็น แอนน์ ฮาร์ติแกน สาวสังคมผู้เปิดตัวในฤดูกาลเดียวกับฟรานเชสกา (ฤดูกาลที่ 3)
* ลอร์น แมคโดนัลด์ รับบทเป็น อัลเบียน ฟินช์ สามีของฟิลิปปา เฟเทอริงตัน (ฤดูกาลที่ 3; รับเชิญ ฤดูกาลที่ 1–2, 4)
* แซม ฟิลลิปส์ รับบทเป็น ลอร์ดแอลเฟรด เดบลิง ผู้มาสู่ขอเพเนโลพี (ฤดูกาลที่ 3)
* เจมส์ พูน รับบทเป็น แฮร์รี แดงก์เวิร์ธ สามีของพรูเดนซ์ เฟเทอริงตัน (ฤดูกาลที่ 3; รับเชิญ ฤดูกาลที่ 4)
* วิเนตา ริชิ รับบทเป็น เลดีมัลโฮตรา มารดาของสิตา มัลโฮตรา (ฤดูกาลที่ 3–4)
* บานิตา แซนดู รับบทเป็น สิตา มัลโฮตรา สาวสังคมผู้เปิดตัวในฤดูกาลเดียวกับฟรานเชสกา (ฤดูกาลที่ 3)
* แอนนา วิลสัน-โจนส์ รับบทเป็น เลดีลิฟวิงสตัน มารดาของคลารา ลิฟวิงสตัน (ฤดูกาลที่ 3)
* โซฟี วูลลีย์ รับบทเป็น เลดีสโตเวลล์ มารดาของโดโลเรส สโตเวลล์ (ฤดูกาลที่ 3)
* มิเชลล์ เหมา รับบทเป็น โรซามันด์ หลี บุตรสาวคนโตของอารามินตาและพี่เลี้ยงต่างแม่ของโซฟีคนหนึ่ง (ฤดูกาลที่ 4)
* อิซาเบลลา เว่ย รับบทเป็น โพซี หลี่ บุตรสาวคนเล็กของอารามินตาและพี่เลี้ยงต่างแม่ของโซฟีคนหนึ่ง (ฤดูกาลที่ 4)
* ฟิโอนา มาร์ รับบทเป็น เออร์มา พ่อครัวที่คฤหาสน์เพนวูด (ฤดูกาลที่ 4)
* เกรซี แมคโกนิแกล รับบทเป็น เฮเซล สาวใช้ที่คฤหาสน์บริดเจอร์ตัน (ฤดูกาลที่ 4)
* เดวิด มัวร์สต์ รับบทเป็น อัลฟี คนรับใช้ที่คฤหาสน์เพนวูด (ฤดูกาลที่ 4)

### นักแสดงรับเชิญพิเศษ
* เจมี บีมิช รับบทเป็น ไนเจล บารอนเบอร์บรูก ผู้มาสู่ขอแดฟนี (ฤดูกาลที่ 1)
* แคโรไลน์ เควนติน รับบทเป็น เลดีเบอร์บรูค มารดาของไนเจล (ฤดูกาลที่ 1)
* เฟรดดี สโตรมา รับบทเป็น เจ้าชายเฟรเดอริกแห่งปรัสเซีย พระราชนัดดาในพระราชินี (ฤดูกาลที่ 1)
* เอมี เบท เฮย์ส รับบทเป็น เลดีทรอว์บริดจ์ หญิงหม้ายผู้ชอบความสำราญของเอิร์ลผู้ล่วงลับ (ฤดูกาลที่ 1)
* เจมส์ ฟลีต รับบทเป็น พระเจ้าจอร์จที่สาม พระมหากษัตริย์แห่งสหราชอาณาจักรบริเตนใหญ่และไอร์แลนด์ (ฤดูกาลที่ 1–2)
* เซลีน บักเกนส์ รับบทเป็น คิตตี แลงแฮม ภรรยาของนายพลคนหนึ่ง (ฤดูกาลที่ 1)
* คริส ฟัลตัน รับบทเป็น เซอร์ฟิลิป เครน สามีของมารินา บารอนเนต (ฤดูกาลที่ 1–2)
* ดาฟเน ดิ ซินโต รับบทเป็น ซาราห์ บาสเซต ดัชเชสแห่งเฮสติงส์ มารดาของไซมอน (ฤดูกาลที่ 1)
* ริชาร์ด เพปเปิล รับบทเป็น ดยุกแห่งเฮสติงส์ บิดาของไซมอน (ฤดูกาลที่ 1)
* พิปปา เฮย์วูด รับบทเป็น มิสซิสโคลสัน แม่บ้านของคฤหาสน์ในชนบทของตระกูลเฮสติงส์ (ฤดูกาลที่ 1)
* แอนโทนี เฮด รับบทเป็น ลอร์ดเชฟฟิลด์ บิดาของเลดีแมรีและปู่ของเอ็ดวีนา (ฤดูกาลที่ 2)
* โชบู คาปูร์ รับบทเป็น เลดีเชฟฟิลด์ มารดาของเลดีแมรีและย่าของเอ็ดวีนา (ฤดูกาลที่ 2)
* รูเพิร์ต อีแวนส์ รับบทเป็น เอ็ดมันด์ ไวส์เคานต์บริดเจอร์ตันคนที่ 8 บิดาของบรรดาบุตรตระกูลบริดเจอร์ตัน (ฤดูกาลที่ 2)
* แซก ฟอร์ด-วิลเลียมส์ รับบทเป็น ลอร์ดเรมิงตัน แฟนพันธุ์แท้ตัวยงของเลดีวิสเซิลดาวน์ (ฤดูกาลที่ 3)
* จูด พาวเวลล์ รับบทเป็น ลอร์ดอัลลิสัน สามีของเลดีโดโลเรส อัลลิสัน (ฤดูกาลที่ 4)

## รางวัลและการเสนอชื่อ

## หมายเหตุ

## อ้างอิง

## แหล่งข้อมูลอื่น

* 
* 
* Official season 2 premiere screenplay

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2563
หมวดหมู่:รายการโทรทัศน์ที่มีฉากในลอนดอน
หมวดหมู่:ผลงานต้นฉบับภาษาอังกฤษของเน็ตฟลิกซ์